CELEX: 32021D0487
Language: lv
Date: 2021-03-22 00:00:00
Title: Padomes Lēmums (KĀDP) 2021/487 (2021. gada 22. marts), ar ko groza un pagarina Lēmumu (KĀDP) 2018/653 par jaunu noliktavas spēju izveidi krīžu civilas pārvarēšanas misiju vajadzībām

23.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 100/13
               
            
         PADOMES LĒMUMS (KĀDP) 2021/487
         (2021. gada 22. marts),
         ar ko groza un pagarina Lēmumu (KĀDP) 2018/653 par jaunu noliktavas spēju izveidi krīžu civilas pārvarēšanas misiju vajadzībām
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu, 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Krīžu civilas pārvarēšanas operāciju nolūkā būtu jāapmierina vajadzības, kas ir saistītas ar ātru nosūtīšanu, kā arī operacionālās prasības.
                  
               
                     (2)
                  
                  
                     Padome 2018. gada 26. aprīlī pieņēma Lēmumu (KĀDP) 2018/653 par jaunu noliktavas spēju izveidi krīžu civilas pārvarēšanas misiju vajadzībām (1).
                  
               
                     (3)
                  
                  
                     Ievērojot Lēmuma (KĀDP) 2018/653 6. pantu, kurā paredzēts pārskats ar mērķi novērtēt minētā lēmuma 4. panta 1. punktā minēto finanšu atsauces summu attiecībā uz summu, ko uzskata par vajadzīgu, lai apmierinātu civilo kopējās drošības un aizsardzības politikas misiju pieprasījumus un lai ņemtu vērā šādu misiju, citas Savienības operacionālās rīcības un Eiropas Savienības īpašo pārstāvju mainīgās vajadzības. Savienības Augstais pārstāvis ārlietās un drošības politikas jautājumos (“Augstais pārstāvis”) un Eiropas Komisija ir veikuši šādu novērtējumu. Šā pārskata, kas 2019. gada decembrī un 2020. gada janvārī tika apspriests attiecīgajās Padomes darba sagatavošanas struktūrās,, iznākumā tika nolemts, ka finanšu atsauces summa nav jāpārskata.
                  
               
                     (4)
                  
                  
                     Ievērojot Lēmuma (KĀDP) 2018/653 7. pantu, kurā paredzēta iespēja, ka Padome var nolemt minēto lēmumu pagarināt, Augstais pārstāvis un Komisija savā sešu mēnešu ziņojumā Padomei ieteica, ka Lēmums (KĀDP) 2018/653 būtu jāpagarina par 18 mēnešiem, tajos ieskaitot sešu mēnešu laikposmu ar minēto lēmumu izveidoto noliktavas spēju administratīvai un finansiālai slēgšanai.
                  
               
                     (5)
                  
                  
                     Augstais pārstāvim un Komisijai ir jāveic nepieciešamie sagatavošanās darbi attiecībā uz turpmāko noliktavas darba organizācijas kārtību un jāiesniedz to sākotnējais ieteikums Padomei ne vēlāk kā 2021. gada jūnijā,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2018/653 groza šādi:
            
                        1)
                     
                     
                        lēmuma 3. pantā iekļauj šādus punktus:
                        
                           “5.   Zviedrijas Civilo ārkārtas situāciju aģentūra nodrošina noliktavas pilnīgas operatīvās spējas līdz šā lēmuma darbības laika beigām. Par detalizētu kārtību šajā sakarā vienojas Zviedrijas Civilo ārkārtas situāciju aģentūra, civilo operāciju komandieris un kompetentie Komisijas dienesti.
                        
                        
                           6.   Noliktavas spēju operators nodrošina netraucētu pāreju un nodošanu saistībā ar turpmāko noliktavas darba organizācijas kārtību atbilstoši civilo operāciju komandiera un kompetento Komisijas dienestu norādījumiem.”;
                        
                     
                  
                        2)
                     
                     
                        lēmuma 4. panta 1. punktu aizstāj ar šādu:
                        
                           “1.   Šā lēmuma īstenošanai paredzētā finanšu atsauces summa 54 mēnešu laikposmā no 3. punktā minētā līguma noslēgšanas dienas ir 46 197 384,22 EUR.”;
                        
                     
                  
                        3)
                     
                     
                        lēmuma 7. pantu aizstāj ar šādu:
                        
                           “7. pants
                           Stāšanās spēkā un darbības laiks
                           Šis lēmums stājas spēkā tā pieņemšanas dienā. Tas zaudē spēku 54 mēnešus pēc 4. panta 3. punktā minētā līguma noslēgšanas dienas.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 22. martā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 108, 27.4.2018., 22. lpp.